Translator Profile: AUNG PAING SOE (aungsoe) | TM-Town\nHealth & Research Experienced Translator\nhealth, health education, medical (health care)\nBorn and raised in Myanmar(Burma),amedical doctor with >5yr in the non-profit sector. Started translation of training materials, questionnaires and research documents as part of work. Also have good experiences in subtitling, transcribing, and general/medical translation asafreelancer.\nPublic health has been described as "the science and art of preventing disease, prolonging life and promoting health through the organized efforts and informed choices of society, organizations, public and private, communities and individuals." ပြည်သူ့ကျန်းမာရေးပညာရပ်ဆိုသည်မှာ လူမှုအသိုက်အဝန်း၊ အသင်းအဖွဲ့များ၊ အစိုးရနှင့် ပုဂ္ဂလိကအဖွဲ့များ၊ ရပ်ရွာလူထုအဖွဲ့များနှင့် လူတစ်ဦးတစ်ယောက်ချင်းစီတို့၏ အသိပညာဖြင့်ရွေးချယ်မှုများပြုလုပ်နိုင်ခြင်းနှင့် ယင်းတို့၏ စနစ်တကျစုပေါင်းအားဖြင့် ရောဂါကာကွယ်ခြင်း၊ အသက်ရှည်ရှည်နှင့် ကျန်းမာချမ်းသာစွာ နေထိုင်နိုင်ရေးတို့နှင့် ပတ်သတ်သည့် သိပ္ပံပညာရပ်တစ်ခု ဆိုနိုင်ရုံမျှမက၊ အနုပညာရပ်တစ်ခုပါ ဖြစ်သည်။\nIt is concerned with threats to the overall health ofacommunity based on population health analysis. လူထု၏ကျန်းမာရေးကို စိစစ်တွေ့ရှိမှုများအရ ပြည်သူထူထုတစ်ရပ်လုံး၏ ကျန်းမာရေးကို အဘက်ဘက်မှ ခြိမ်းခြောက်နေသည့် အကြောင်းရင်းတို့နှင့်လည်း ဆက်စပ်နေပါသည်။\nThe population in question can be as small asahandful of people or as large as all the inhabitants of several continents (for instance, in the case ofapandemic). ပြည်သူလူထုဟုဆိုရာတွင် လက်တစ်ဆုပ်စာ လူဦးရေပမာဏအထိ သေးငယ်နိုင်ပြီး၊ ကမ္ဘာ့တိုက်ကြီးများတွင် နေထိုင်လျက်ရှိသော လူအားလုံးပါဝင်သည်အထိ အရေအတွက် များပြားနိုင်ပါသည်။ (ဥပမာ ကမ္ဘာ့နိုင်ငံများတွင် ကူးစက်ရောဂါတစ်မျိုး ဖြစ်ပွားသည့်အခါမျိုးတွင် ဖြစ်သည်။)\nPublic health has many sub-fields, but typically includes the interdisciplinary categories of epidemiology, biostatistics and health services. ပြည်သူ့ကျန်းမာရေးဘာသာရပ်တွင် များစွာသောဘာသာရပ်အခွဲများ ရှိသော်လည်း ယေဘုယျအားဖြင့် ရောဂါပြန့်နှံ့သက်ရောက်ပုံလေ့လာခြင်း၊ ဇီဝစာရင်းအင်းပညာနှင့် ကျန်းမာရေးဝန်ဆောင်မှုများ စသည့် ပညာရပ်အမျိုးအစားခွဲများစွာ ပါဝင်ပါသည်။\nEnvironmental health, community health, behavioral health, and occupational health are also important areas of public health. ပတ်ဝန်းကျင်ဆိုင်ရာကျန်းမာရေး၊ လူထုကျန်းမာရေး၊ အပြုအမူဆိုင်ရာကျန်းမာရေး၊ လုပ်ငန်းခွင်ကျန်းမာရေး စသည်တို့မှာလည်း ပြည်သူ့ကျန်းမာရေးဘာသာရပ်၏ အရေးကြီးသောနယ်ပယ်များ ဖြစ်ကြပါသည်။\nThe focus of public health interventions is to prevent and manage diseases, injuries and other health conditions through surveillance of cases and the promotion of healthy behavior, communities, and (in aspects relevant to human health) environments. ပြည်သူ့ကျန်းမာရေးနှင့်ပတ်သတ်သည့် ဆောင်ရွက်ချက်များ၏ ဦးတည်ချက်မှာ ကျန်းမာစွာနေထိုင်သည့်အပြုအမူ၊ ကျန်းမာသည့်လူထုအဖွဲ့အစည်းများနှင့် (လူသားတို့၏ ကျန်းမာရေးနှင့်သက်ဆိုင်သည့် ရှုထောင့်မှကြည့်လျှင်) ကျန်းမာစွာနေထိုင်နိုင်သည့် ပတ်ဝန်းကျင်အခြေအနေတို့ ဖြစ်ပေါ်လာမှုကို အထောက်အကူဖြစ်စေရန်နှင့် ရောဂါအနာတို့ကို ကာကွယ်ခြင်းနှင့် ကုသခြင်း၊ ထိခိုက်ဒဏ်ရာရခြင်းများနှင့် အခြား ကျန်းမာရေးနှင့် သက်ဆိုင်သည့်အခြေအနေ စသည်တို့ကို စဉ်ဆက်မပြတ်စောင့်ကြည့်ခြင်း စသည့်ဆောင်ရွက်ချက်များ ဖြစ်ကြသည်။\nIts aim is to prevent health problems from happening or re-occurring by implementing educational programs, developing policies, administering services and conducting research. ယင်း၏ ရည်ရွယ်ချက်မှာ ပညာပေးအစီအစဉ်များ၊ ဖွံ့ဖြိုးရေးမူဝါဒများ၊ အုပ်ချုပ်ရေးနှင့်သက်ဆိုင်သော ဝန်ဆောင်မှုများနှင့် သုတေသနလုပ်ငန်းများ လုပ်ဆောင်ခြင်းအားဖြင့် ကျန်းမာရေးပြဿနာများ ဖြစ်ပွားခြင်း သို့မဟုတ် နောက်တစ်ဖန်ပြန်လည်ပေါ်ပေါက်လာခြင်းတို့ကို ကာကွယ်ရန် ဖြစ်ပါသည်။\nIn many cases, treatingadisease or controllingapathogen can be vital to preventing it in others, such as during an outbreak. မြောက်များစွာသော ကိစ္စရပ်များကိုကြည့်ပါက ကပ်ရောဂါတစ်ခုအသွင်ဖြစ်ပွားနေသည့်အခါမျိုးတွင် ရောဂါပိုးမွှားတစ်မျိုးကို ထိန်းချုပ်ခြင်းနှင့် ရောဂါတစ်ခုကို ကုသခြင်းတို့သည် အသက်တမျှအရေးပါ,ပါသည်။\nVaccination programs and distribution of condoms to prevent the spread of communicable diseases are examples of common preventive public health measures, as are educational campaigns to promote vaccination and the use of condoms (including overcoming resistance to such). ဥပမာဆိုရသော် ကူးစက်တတ်သည့်ရောဂါများ ကူးစက်ပြန့်နှံ့မှုမှ ကာကွယ်နိုင်ရန် ကွန်ဒုံးများဖြန့်ဝေခြင်းနှင့် ကာကွယ်ဆေးထိုးအစီအစဉ်တို့မှာ အတွေ့ရများသည့် ပြည်သူ့ကျန်းမာရေး ကာကွယ်ရေးလုပ်ငန်းဖြစ်ကြပြီး၊ ကာကွယ်ဆေးထိုးရန်နှင့် ကွန်ဒုံးအသုံးပြုရန် (ထို့သို့အသုံးပြုရန် ပညာပေးခြင်းကို ဟန့်တားနေသည့်အတားအဆီးများကို ကျော်ဖြတ်ခြင်း အပါအဝင်) ပညာပေးကမ်ပိန်းများအနေဖြင့်လုပ်ဆောင်ကြသည်။\n2012 MD at University of Medicine\nMessage AUNG PAING SOE


ဆံပင်ညှပ်ဆိုင်လုပ်ငန်းနှင့် KP ပညာ – အခါပေး ဗေဒင်\nဆံပင်ညှပ်ဆိုင်လုပ်ငန်းနှင့် KP ပညာ\nakhapaybaydin 10 Jan 2014 10 Jan 2015 Uncategorized\nRef: Comment on 6.1.2014 by Ma Naing\nဆရာရေ… မေးပြန်ပြီ အားတော့နာပါတယ်. မနိုင်နိုင်မော်. အခုလက်ရှိ ထိုင်းနိုင်ငံ ပူကက်မြို့မှာ ဆံပင်ညှပ်ဆိုင်ဖွင့်ညှပ်ဆိုင်ဖွင့်ထားပါတယ် လာမဲ့ ၄လပိုင်း သင်္ကြန်မှာ မြိတ်ကိုပြန်ပြီး ရှင်ပြုပွဲလုပ်မှာဖြစ်ပါတယ်. အလှုလုပ်ပြီး မြိတ်မှာဘဲ ဆိုင်ခန်းဆောက်မယ်လို့ စီစဉ်ထားပါတယ်. အဆင်ပြေပါ့မလား. ဒီနှစ်စီးပွားရေး လှုမှုရေး အလုပ်အကိုင်တစ်နှစ်စာ ဟောပေးပါဆရာ. ရန်ကုန် ဘုရားဖူးလဲသွားမှာပါ။\nကျေးဇူးအထူးတင်လျှက်… မနိုင်…ပူကက်၊ ထိုင်းနိုင်ငံ…..\n(အလှုကြရင် ဆရာ့ကိုလည်းဖိတ်မှာပါ။ မှတ်ချက်။ ။ ကျွန်တော့် ဘာသာ ထည့်ထားခြင်းသာ ဖြစ်ပါသည်။)\nName: Ma Naing\nDate: 9.1.2014(Thu) Time: 18:01:18\nRandom no: 164 Place: Yangon\nQuery: ဆံပင်ညှပ်ဆိုင်လုပ်ငန်း အဆင်ပြေမလား?\nအထက်ပါ Astro data များကို KP ဟူးရားဇာတာဖွဲ့လျှုင် အောက်ပါ ဇာတာကို ရရှိမည်-\nဇာတာရှင်၏ စိတ်သည် ရိုးသားမှုရှိမရှိကို ၂-င်္လာဂြိုဟ်မှ ဖော်ပြသည်။ အကယ်၍ ၂-င်္လာဂြိုဟ်သည် မေးသည့်မေးခွန်းနှင့် ဆက်စပ်မှုရှိလျှင် ဇာတာ ရှင်သည် ရိုးသားပြီး ရှေ့ဆက်ဟောရပေမည်။ Otherwise, NOT.\nအထက်ပါဇာတာတွင် ၂-င်္လာဂြိုဟ်သည် ၉-တန့်ပိုင်ရှင်ဖြစ်၍၊ ၅-တန့် ဘာဝတွင်ရပ်ကာ ၅-တန့်တွင်ရပ်နေသော ၉-ကိတ်ဂြိုဟ်ပိုင် နက္ခတ်ကိုစီးထား ၏။ ၉-တန့်ဘာဝသည် ၁၀-တန့်မှရေလျှင် ၁၂-တန့်ဘာဝ ကျရောက်၍၊ ၅-တန့် ဘာဝသည် ၁၀-တန့်မှရေလျှင် ၈-တန့်ဘာဝ ကျရောက်၏။ ၈-တန့်၊ ၁၂-တန့် တို့သည် ဘာဝတစ်ခုကို ပျက်စီးစေ၏။ ထို့ကြောင့် လက်ရှိအလုပ်(ပူးကက်)မှ နားမည်ကို ဖော်ပြနေသည့်အတွက် မေးခွန်းသည် ရိုးသားပြီး ရှေ့ဆက်ဟောရ ပေလိမ့်မည်။\nဇာတာရှင်၏ ကြိုးစားအားထုတ်မှုနှင့်ဆိုင်သော ၁-တန့် Sub-lord သည် ၈-ဟုဂြိုဟ်ဖြစ်၍ ၁၁-တန့်တွင်ရပ်ကာ မိမိပိုင် ၈-ဟုနက္ခတ်ကို စီးထား၏။ မိမိ၏ ကြိုးစားအားထုတ်မှုဖြင့် ဆန္ဒပြည့်ဝမည်ကို ဖော်ပြနေ၏။\nမည်သည့်အလုပ်ပဲလုပ်လုပ် ၁၀-တန့်ဘာဝကို သုံးသပ်ရမည်။ အကယ်၍ ၁၀-တန့် Sub-lord သည် ၂-တန့်(ဝင်ငွေတိုးပွားခြင်း)၊ ၆-တန့်(အပြိုင်အဆိုင် အနိုင်ရခြင်း)၊ ၁၀-တန့်(အလုပ်အကိုင်ကောင်းခြင်း)၊ ၁၁-တန့်(ဆန္ဒပြည့်) ဘာဝ တို့၏ ဇာတ်ဆောင်ဖြစ်လျှင် လုပ်သည့်အလုပ်အကိုင် အောင်မြင်မည်။ အလှ ပြင်လုပ်ငန်းဖြစ်၍ ၆-ကြာဂြိုဟ်နှင့် တစ်နည်းနည်းဖြင့် ပါတ်သက်ရပေလိမ့်မည်။\nအထက်ပါဇာတာတွင် ၁၀-တန့် Sub-lord သည် ၈-ဟုဂြိုဟ်ဖြစ်၍ ၁၁-တန့့််(ဆန္ဒပြည့်) ဘာဝတွင်ရပ်တည်ကာ ၁၁-တန့်တွင်ရပ်တည်သော မိမိ ပိုင် ၈-ဟုနက္ခတ်ကို စီးထား၏။ ၈-ဟုဂြိုဟ်သည် ၆-ကြာဂြိုဟ်ပိုင် တူရာသီတွင် ရပ်တည်နေ၍ ၆-ကြာဂြိုဟ်သည် ပါဝင်ပါတ်သတ်လာလေ၏။\n၂၀၁၄ သင်္ကြန်အပြီးတွင် (၂၄.၄.၂၀၁၅)ထိ ၉-ကိတ်ထူလ၊ ၄-ဟူး ဘုတ္တိ ဒသာစားမည်။ ဘုတ္တိဒသာသခင် ၄-ဟူးသည် ၂-တန့်(ဝင်ငွေတိုးပွားခြင်း) ဘာဝတွင်ရပ်၍၊ ၂-တန့်တွင်ရပ်နေသော ၁-နွေဂြိုဟ်ပိုင်နက္ခတ်ကို စီးထား၏။ ထို့ကြောင့် ဆိုင်စဖွင့်မည့် ဒသာကာလသည်ကောင်း၏။\nထို့နောက် (၂၄.၄.၂၀၁၅) မှ နောင်နှစ်ပေါင်း (၂၀)ကြာ ၆-ကြာထူလဒသာ စားမည်ဖြစ်၏။ ၆-ကြာသည် ၂-တန့်(ဝင်ငွေတိုးပွားခြင်း) ဘာဝတွင်ရပ်၍၊ ၂-တန့်တွင်ရပ်နေသော ၁-နွေဂြိုဟ်ပိုင်နက္ခတ်ကို စီးထား၏။ ထို့ကြောင့် နောင် နှစ်ပေါင်း (၂၀)တိုင် အကျိုးပေးမည်။ ဤကာလအတွင်း မကောင်းသော ကာလ များလည်း ရှိနိုင်ပါသည်။ သို့သော် စာရင်းချုပ်ကြည့်လိုက်လျှင် ဝင်ငွေတိုး၍ အကျိုးပေးလိမ့်မည်။\nမြိတ်မြို့ ဆံပင်ညှပ်ဆိုင်လုပ်ငန်း သေချာပေါက် အကျိုးပေးမည်။ No doubt.\n(ထပ်မံစကားဆိုခြင်း။ ။ ဤဆောင်းပါးကို သေချာလေ့လာပါ။ အကျိုးပေး မည့်အလုပ်သည် မည်သည့်အချိန်တွင် စပြီးလုပ်လုပ် အကျိုးပေးမည်။ အခါ ကောင်းကို ရွေးရန်မလို။ ဇေယျတု သဗ္ဗမင်္ဂလံ ရွတ်ရန်မလို။\nအကျိုးမပေးမည့် အလုပ်သည် မည်သည့်အချိန်တွင် စပြီးလုပ်လုပ် အကျိုးပေး မည်မဟုတ်။ ကြိုက်သလောက်အခါရွေး…. အကျိုးမပေး။ မယုံလျှင် လက်တွေ့ လာခဲ့ပါ။\nဒီဆောင်းပါးထဲက ကံကြမ္မာကို ကြိုက်သလောက်အခါရွေးပြီး၊ ဓာတ်ရိုက် ဓာတ်ဆင်လုပ်ပြီး ပြုပြင်လိုက်ဦး… လက်ညောင်းယုံသာရှိမည်။ ကံကြမ္မာက ဒီအတိုင်းပဲသွားမည်။ Exact prediction offered cannot be changed.\nမကောင်းသည့်ကာလ ဖြတ်ကျော်လျှင်လည်း စိတ်တုန်လှုပ်စရာမလို။\n“ဖုဌဿ လောကဓမ္မေဟိ၊ စိတ္တံယဿ နကမ္ပတိ”\n(လောကဓံတရားတို့နှင့်ကြုံတွေ့သည့်အခါ စိတ်မတုန်လှုပ်ခြင်းသည် မင်္ဂလာ ဖြစ်သည်။)\nPrevious Football Final Match (Thai vs Indo)\nNext ၂၀၁၅ခုနှစ်၊ တက္ကသိုလ်ဝင်တန်းစာမေးပွဲ ဖြေဆိုမည့် ကျောင်းသား၊ ကျောင်းသူများအတွက်\n11 Jan 2014 at 6:33 am\nမင်္ဂလာပါဆရာ လေ့လာနေပါတယ် သောကြာက အလှ\n11 Jan 2014 at 11:23 am\nဟုတ်ပါတယ် ကိုParhtike ရေ…\n30 Jan 2014 at 7:49 am\n4 Apr 2014 at 3:07 pm\nဆရာ ရေ ကျမ သင်္ကြန်ပြီးယင် ရန်ကုန်သွားမလို့ ပါ .ဆရာ့ကိုဝင်ကန်တော့\nဆရာ့ကိုကျေးဇူးဆပ်ချင်လို့ ပါ ဆရာနဲ့တွေ့ပြီးမှကျမဆိုင်ပိုပြီးအဆင်ပြေလာ\nပါတယ် ဆရာ့ကျေးဇူးကြောင့်ပါ အခုလာမဲ့ 8 ရက်နေ့ထိုင်းကနေမြန်ပြည်ပြန်\nမှာပါ ဘိတ်ရောက်ယင် နက်သုံးဖြစ်မှာမဟုတ်တဲ့အတွက် 8 ရက်နေ့နောက်ပိုင်း မှ စာကိုဆရာဖတ်ဖြစ်ယင် ကျမ ဖုန်း 0949874107 ကိုခေါ်ပြီးအကျိုးအကြောင်းပြောပေးပါဆရာ..ဆရာ့ကျေးဇူးတသက်မမေ့ပါ\n12 Apr 2014 at 2:09 pm\nEmail ထဲမှာဖတ်ပါ မနိုင်ရေ….


အာဇာနည်မျိုးသေရိုးမရှိ: ဒေါ်အောင်ဆန်းစုကြည် ၆၆ နှစ်ပြည့်မွေးနေ့ အခမ်းအနားက မိန့်ခွန်းများ\nဒေါ်အောင်ဆန်းစုကြည် ၆၆ နှစ်ပြည့်မွေးနေ့ အခမ်းအနားက မိန့်ခွန်းများ\nအမျိုးသား ဒီမိုကရေစီ အဖွဲ့ချုပ် ဒု - ဥက္ကဋ္ဌ ဦးတင်ဦးရဲ့ မိန့်ခွန်း\nအထွေထွေအတွင်းရေးမှူး ဒေါ်အောင်ဆန်းစုကြည်ရဲ့ မိန့်ခွန်း\nဒေါ်အောင်ဆန်းစုကြည် ၆၆ နှစ်မြောက်မွေးနေ့ ၊ မြန်မာနိုင်ငံ အမျိုးသမီးများနေ့တွင် ထုတ်ပြန်တဲ့ ဗဟို အမျိုးသမီးလုပ်ငန်းအဖွဲ့ရဲ့ စာတမ်း Daw Aung San Suu Kyi s 66 Birthday NLD Women Statement ရန်ကုန်မြို့၊ ဗဟန်းမြို့နယ်၊ အနောက် ရွှေဂုံတိုင်လမ်းရှိ အမျိုးသား ဒီမိုကရေစီ အဖွဲ့ချုပ်ရုံးတွင် ကျင်းပတဲ့ ဒေါ်အောင်ဆန်းစုကြည် အသက် ၆၆ နှစ်ပြည့်မွေးနေ့ အခမ်းအနားတွင် ပြောကြားတဲ့ အမျိုးသား ဒီမိုကရေစီ အဖွဲ့ချုပ် ဒု - ဥက္ကဋ္ဌ ဦးတင်ဦး၊ အထွေထွေအတွင်းရေးမှူး ဒေါ်အောင်ဆန်းစုကြည်တို့ရဲ့ မိန့်ခွန်းများနဲ့ အမျိုးသား ဒီမိုကရေစီအဖွဲ့ချုပ် ဗဟို အမျိုးသမီးလုပ်ငန်းအဖွဲ့ရဲ့ စာတမ်းများကို ဖော်ပြထားပါတယ်။\nသတင်းနှင့်အသံ Burma Todayမှ သတင်းနှင့်အသံ Burma Todayမှ.\nပေးပို့တင်ပြသူ အာလူးလေး at 5:57 PM Email This BlogThis! Share to Twitter Share to Facebook


ရော်ဂျာ ဘေကန် - ဝီကီပီးဒီးယား\nရော်ဂျာ ဘေကန် (အင်္ဂလိပ်: Roger Bacon, /ˈbeɪkən/; လက်တင်: Rogerus (သို့) Rogerius Baconus, Baconis, Frater Rogerus ဟုလည်းသိရှိ; c. 1219/20 – c. 1292) သည် အလယ်ခေတ် အင်္ဂလိပ် ဒဿနပညာရှင်၊ စိန့်ဖရန်စစ်ဂိုဏ်းဝင် ရဟန်းတစ်ပါးဖြစ်၍ အခြေစိုက်ဒဿန (ကိုယ်တွေ့မျက်မြင်)မှတစ်ဆင့် သဘာဝတရားကို လေးနက်စွာလေ့လာခဲ့သူ ဖြစ်သည်။ ၎င်းကို ခရစ်ယာန်ဝါဒကို အကျိုးပြုသဖြင့် ဂုဏ်ပြုချီးမြှောက်ခံရသော ဒေါက်တာ မစ်ရာဘစ်လစ် (Doctor Mirabilis) အဖြစ်လည်း သိရှိကြသည်။ ခေတ်သစ်အစပိုင်းတွင် ၎င်းကို စုန်း (မှော်/စုန်းပညာတတ်သူ) ဟု ယူဆခဲ့ကြပြီး စက်ယန္တရား (သို့) အောက်လမ်းပညာဖြင့် လုပ်ဆောင်ထားသည့် ကြေးစက်ရုပ် (brazen head) ဇာတ်လမ်းဖြင့် အဓိက ထင်ပေါ်ခဲ့သူဖြစ်လေသည်။ ရံခါတွင် ဘေကန်ကို (အဓိကအားဖြင့် ၁၉ ရာစုမှစတင်ကာ) ခေတ်သစ် သိပ္ပံနည်းကျ နည်းလမ်းကို ဥရောပသားများ၌ အစောဆုံးထောက်ခံအားပေးသူများထဲကတစ်ဦးဟူ၍ ဂုဏ်ပြုကြသည်။ ဘေကန်သည် အီဘင်း အယ်လ်ဟေးသမ် (Ibn al-Haytham) ၏ အခြေစိုက်ဒဿနအား အရစ္စတိုတယ်ရေးသည်ဟုဆိုနိုင်သော စာပေများကို စူးစမ်းရာ၌ အသုံးချခဲ့ပြီး အရစ္စတိုတယ် ခန့်မှန်းခဲ့မည့် ရလဒ်များနှင့် ၎င်းတွေ့ရှိရသော ရလဒ်များသည် မတူညီသောအခါ ထိုသို့ ကိုယ်တွေ့မျက်မြင် စစ်ဆေးစမ်းသပ်မှု၏ အရေးပါမှုကို ရှာဖွေတွေ့ရှိခဲ့သည်။\nc. 1219/20[n ၁]\nအင်္ဂလန်၊ ဆန်းမာဆက်ကောင်တီ၊ အီလ်ချက်စတာအနီး\nc. 1292 (အသက် ၇၂/၇၂ ခန့်)\nအင်္ဂလန်၊ အောက်စဖို့ဒ်ရှီးယား၊ အောက်စဖို့ဒ်မြို့\nအရစ္စတိုတယ်, အာဗီဆန်နာ, Averroes, Al Farabi, Albumasar]], Ibn al-Haytham, Al Kindi, ရောဘတ် ဂရိုစတေး, William of Sherwood, Adam Marsh\nFrancis Bacon, Thomas Hobbes, Juan Bautista Alberdi\n၎င်း၏ ဘာသာစကားဆိုင်ရာ လက်ရာများသည် ဘုံသဒ္ဒါ (universal grammar) ကို ရှင်းလင်းဖော်ပြမှု အစောပိုင်းကျခြင်းကြောင့် အရေးပါ၍ ကောင်းမွန်သည်ဟု သတ်မှတ်ကြ၏ ။ ခရစ်ယာန်ရိုးရာစဉ်လာကျမ်းစာများမှ ရရှိသော စမ်းသပ်မှုဆိုင်ရာ အသိပညာ ဗဟုသုတများစွာဖြင့် ဘေကန်သည် အမှန်စင်စစ် အလယ်ခေတ်၏ အတွေးခေါ်သမားဖြစ်သည်ဟု ၂၁ ရာစု ပြန်လည်အကဲခတ်ဆန်းစစ်ခြင်းများက ဆိုသည်။ အလယ်ခေတ် တက္ကသိုလ်များ၏ သင်ရိုးကို ပြန်လည်ဖော်ထုတ်ခဲ့ကာ ထိုခေတ်၏ တက္ကသိုလ် ရိုးရာသင်ရိုးများထဲသို့ 'အလင်းနှင့်အမြင်ဆိုင်ရာပညာရပ်' (optics) ကို ထည့်သွင်းသည့် အချိန်ဖြစ်လာခဲ့သည်။\nဘေကန်၏ ပဓာနလက်ရာ အိုပပ်စ် မာဂျပ်စ် (Opus Majus) ကို ပုပ်ရဟန်းမင်း၏ တောင်းဆိုမှုဖြင့် ၁၂၆၇ တွင် ရောမရှိ ပုပ်ရဟန်းမင်း ကလဲမန့်ဆီသို့ ပို့ပေးခဲ့ရသည်။ ယမ်းမှုန့်သည် တရုတ်ပြည်တွင် စတင်တည်ထွင်ခဲ့သော်လည်း ဥရောပ၌ ထိုဖော်မြူလာကို ပထမဆုံး မှတ်တမ်းပြုခဲ့သူမှာ ဘေကန်ပင်ဖြစ်လေသည်။\n↑ Ina1267 statement from Opus tertium, Bacon claimed that it was forty years since he had learned the alphabet and that for all but two of these he had been "in studio." Assuming that Bacon started his education at age seven or eight, Crowley estimated his birthdate to be 1219 or 1220.\n↑ Complete Dictionary of Scientific Biography။ Charles Scribner's Sons။ 2008။\n↑ EB (1878), p. 220.\n↑ ODNB (2004).\n↑ Jeremiah Hackett (ed.), Roger Bacon and the Sciences: Commemorative Essays 1996, BRILL, 1997, p. 277 n. 1.\n↑ Tom Sorell (ed.), The Cambridge Companion to Hobbes, Cambridge University Press, 1996, p. 155 n. 93.\n↑ "Bacon" entry in Collins English Dictionary.\n↑ Who is Roger Bacon?\n↑ SEP (2013), §1.\n"https://my.wikipedia.org/w/index.php?title=ရော်ဂျာ_ဘေကန်&oldid=681776" မှ ရယူရန်\n၇ စက်တင်ဘာ ၂၀၂၁၊ ၁၇:၄၉ အချိန်တွင် နောက်ဆုံး တည်းဖြတ်ခဲ့သည်။\nဤစာမျက်နှာကို ၇ စက်တင်ဘာ ၂၀၂၁၊ ၁၇:၄၉ အချိန်တွင် နောက်ဆုံး ပြင်ဆင်ခဲ့သည်။


Xinhua Myanmar - ၂၀၃၀ တွင် သစ်တောပြုန်းတီးမှု သုည ရာခိုင်နှုန်းအထိ လျှော့ချမည်\n၂၀၃၀ တွင် သစ်တောပြုန်းတီးမှု သုည ရာခိုင်နှုန်းအထိ လျှော့ချမည်\nသယံဇာတႏွင့္ သဘာ၀ပတ္၀န္းက်င္ထိန္းသိမ္းေရး ၀န္ၾကီးဌာန ဒုတိယ ၀န္ၾကီး ေဒါက္တာရဲျမင့္ေဆြ အဖြင့္အမွာစကား ေျပာၾကားစဥ္။(ဆင္ဟြာ)\tEnvironment, Disasters & Accidents\nနေပြည်တော်၊ စက်တင်ဘာ ၁၀ ရက် (ဆင်ဟွာ)\nမြန်မာနိုင်ငံအနေဖြင့် သစ်တောပြုန်းတီးခြင်းနှင့် သစ်တော အတန်းအစား ကျဆင်းခြင်းတို့မှ ကာဗွန် ထုတ်လုပ်မှု လျှော့ချရေး ဆိုင်ရာ အမျိုးသား အဆင့် လုပ်ငန်းစဉ် (Myanmar National REDD+ Programme) မူကြမ်းတွင် နိုင်ငံတကာ၏ ကူညီပံ့ပိုးမှုများ ရရှိမည် ဆိုပါက ၂၀၃၀ ပြည့်နှစ်၊ သို့မဟုတ် ၎င်းထက် ပိုစောသည့် ကာလတွင် အသားတင် သစ်တောပြုန်းတီးမှုကို သုညရာခိုင်နှုန်းအထိ ဘေလျှာ့ချဖို့ ရည်ရွယ်ထားသည်ဟု သယံဇာတနှင့် သဘာဝပတ်ဝန်းကျင်ထိန်းသိမ်းရေး ဝန်ကြီးဌာန ဒုတိယ ဝန်ကြီး ဒေါက်တာရဲမြင့်ဆွေက ယနေ့ပြောကြားခဲ့သည်။\n“မြန်မာ့သစ်တောတွေရဲ့ အနာဂတ်နဲ့ စပ်လျဉ်းတဲ့ မိမိတို့ရဲ့ မျှော်မှန်းချက်၊ မိမိတို့ရဲ့ အမြင်တွေကို မြန်မာနိုင်ငံ အမျိုးသားအဆင့် REDD + မဟာဗျူဟာက ထင်ဟပ် ကိုယ်စားပြုနေပါတယ်၊ ဒီလို အားလုံးက ခံစားဖို့၊ ခံယူထားဖို့ အလွန်အရေးကြီးပါတယ်၊ ဒါကြောင့် ဒီမဟာဗျူဟာ ပေါ်ပေါက်လာဖို့ သုံးနှစ်ဆက် အချိန်ယူ ရေးဆွဲခဲ့ပြီး အကျိုးဆက်စပ် သက်ဆိုင်သူ အုပ်စု တစ်ခုချင်းနဲ့ သီးခြားစီ တွေ့ဆုံ အကြံပြု ဆွေးနွေးပွဲတွေ အကြိမ် ငါးဆယ်လောက် ပြုလုပ်ခဲ့ပါတယ်”ဟုလည်း ဒုတိယ ဝန်ကြီးက ပြောခဲ့သည်။\nမြန်မာ့သစ်တော စီမံအုပ်ချုပ်မှုအပေါ် ယုံကြည်မှု ကင်းမြဲ့ခင်း၊ဝေဖန်ပြောဆိုမှုများ ရှိနေခြင်း တို့ကို လက်ခံအသိအမှတ်ပြုကြရမှာ ဖြစ်ကြောင်း၊ ယခုကစပြီး သစ်တောများအား စုပေါင်း ထိန်းသိမ်း စောင့် ရှောက်ခြင်း၊ ရေရှည်တည်တံ့ရေး စီမံအုပ်ချုပ် လုပ်ကိုင်ကြမည်ဆိုပါက အယုံအကြည်ကင်းမဲ့မှု ဝေဖန်ပြောဆိုမှု သမိုင်းကြောင်းကို ပြောင်းပြန်လှန်ပြီး အပြန်အလှန် ယုံကြည်မှု ရှိသော သမိုင်း တစ်ခေတ်ကို ထူထောင်နိုင်မည် ဖြစ်ကြောင်းလည်း ဒုတိယ ဝန်ကြီးက ပြောခဲ့သည်။\nUNDP Deputy Resident Rept. Ms. Dawn Del Rio အမှာစကား ပြောကြားစဉ်။(ဆင်ဟွာ)\nမြန်မာနိုင်ငံ အမျိုးသားအဆင့် REDD + မဟာဗျူဟာ အတည်ပြု အလုပ်ရုံ ဆွေးနွေးပွဲ ကျင်းပနေစဉ်။(ဆင်ဟွာ)\nအမှတ်တရ စုပေါင်း ဓာတ်ပုံရိုက်ကူးစဉ်။(ဆင်ဟွာ)\nယနေ့နံနက် နေပြည်တော် သင်္ဂဟ ဟိုတယ်တွင် ပြုလုပ်သည့် မြန်မာနိုင်ငံ အမျိုးသားအဆင့် REDD + မဟာဗျူဟာ မူကြမ်း အတည်ပြုခြင်း အလုပ်ရုံ ဆွေးနွေးပွဲ၌ ၎င်းက ပြောခဲ့ခြင်းဖြစ်ပြီး အဆိုပါ ဆွေးနွေးပွဲသို့ မဟာဗျူဟာမူကြမ်း ရေးဆွဲရာတွင်ပါဝင်ဆောင်ရွက်ခဲ့သော အစိုးရဌာန အဖွဲ့ အစည်း များ၊ နိုင်ငံပိုင် စီးပွားရေး လုပ်ငန်းများ၊ ပြည်တွင်းနှင့် နိုင်ငံတကာ CSO များ၊ တိုင်းရင်းသား လက်နက်ကိုင် အဖွဲ့ွှအစည်းများ၊ ပုဂ္ဂလိက အဖွဲ့အစည်းများ၊ နိုင်ငံတကာ အဖွဲ့အစည်းများမှ ကိုယ်စားလှယ်များ တက်ရောက်ခဲ့ကြသည်။\n၂၀၁၆ ခုနှစ်တွင် စတင်ရေးဆွဲခဲ့သည့် အဆိုပါ REDD (Reducing Emissions from Deforestation and forest Degradation) မဟာဗျူ ဟာတွင် သစ်တော ပြုန်းတီးမှုနှင့် သစ်တော အတန်းအစား ကျဆင်းမှုကို ဖြစ်စေသော အကြောင်းရင်းများ၊ မြေယာ လုပ်ပိုင်ခွင့်ဆိုင်ရာ ကိစ္စများ၊ သစ်တော စီမံ အုပ်ချုပ်မှုဆိုင်ရာ ကိစ္စများ၊ ကျား မ ရေးရာ ထည့်သွင်းစဉ်းစားမှုများ၊ လူမှု ကာကွယ် စောင့် ရှောက်ရမှု ဆိုင်ရာ ကိစ္စရပ်များနှင့် စပ်လျဉ်းပြီး ထည့်သွင်း လုပ်ဆောင်ရမည့် အချက်များ ပါရှိကာ ဌာနေ တိုင်း ရင်းသားများနှင့် ဒေသခံ ပြည်သူများ စသည့် အကျိုး သက်ဆိုင်သူများ ပါဝင်ဆောင်ရွက်မှု ရှိအောင် လုပ်ဆောင်သွားရန် တိုက်တွန်းထားသည်။\nအကျိုး သက်ဆိုင်သူများ ပါဝင်ဆောင်ရွက်မှုနှင့် ပတ်သက်ပြီး UNDP ဒုတိယ ဌာနေ ကိုယ်စားလှယ် Ms. Dawn Del Rio က “တိုင်းရင်းသား လက်နက်ကိုင်အဖွဲ့အစည်းတွေ (EAOs)ပူးပေါင်း ပါဝင်မှု မရှိဘူးဆိုရင် မြန်မာနိုင်ငံအနေနဲ့ သစ်တောတွေကို ထိန်းသိမ်းနိုင်မှာ မဟုတ်ပါဘူး” ဟု ပြောခဲ့သည်။ ထို့အပြင် သစ်တောများ မပြုန်းတီးရန် ပြည်ထောင်စု အစိုးရအဖွဲ့၏ ထိန်းချုပ်ရာမှာဖြစ်စေ၊ EAOs များ ထိန်းချုပ်ရာမှာ ဖြစ်စေ အားလုံး တက်ကြွစွာ ပါဝင်ဖို့ အရေးကြီးောကာင်း၊ မြန်မာနိုင်ငံတွင် လူမှုရေးရာ၊ တိုင်းရင်းသားရေးရာများအရ မတူကွဲပြားမှုများ ရှိသောကြောင့် ထိုသို့ မတူကွဲပြားမှု များကို ညှိနှိုင်းပြီး ယခု မဟာဗျူဟာအား လက်တွေ့ ပူးပေါင်း ဆောင်ရွက်သွားနိုင်ဖို့ မျှော်လင့်ပါ ကြောင်းလည်း ၎င်းက ပြောကြားခဲ့သည်။(Xinhua)\nPrevious Article ဧရာဝတီတိုင်းဒေသကြီး ဇလွန်မြို့တွင် နှစ်ပေါင်း ၃၁ နှစ်အတွင်း မိုးရေချိန်စံချိန်သစ်တင်\nNext Article ပဲခူးတိုင်းဒေသကြီး ရွှေကျင်မြို့နယ်အတွင်းမြစ်ကမ်းအနီး နှင့် မြေနိမ့်ပိုင်းနေသူများ သတိပြုနေထိုင်ရန် မိုးဇလ သတိပေးချက်ထုတ်ပြန်


. မြ ရဲ့ သင်ပုန်း ၁၈-၁၀-၂၀၁၅ | Myanmar Gazette News Media Forum Network\nMy Dear Diary » . မြ ရဲ့ သင်ပုန်း ၁၈-၁၀-၂၀၁၅\t21\n. မြ ရဲ့ သင်ပုန်း ၁၈-၁၀-၂၀၁၅\nPosted by မြစပဲရိုး on Oct 19, 2015 in My Dear Diary | 21 comments\nဒီနေ့ မြ တစ်ယောက် သံရုံး ကို အလည်သွားသည်။\nအိမ်က မနက် ၆နာရီ မထိုးခင် ထွက် ရန် လေးနာရီခွဲ ထဲ က အိမ်ရာထရသည်။\n၁၀နာရီ မှ ဖွင့်မည် ဟု သတင်းပေးထားသော်လည်း ရောက်ချိန်မှာ ဖွင့်နေပြီး ဖြစ်၏။\nအထဲရောက်တော့ အင်မတန် ယဉ်ကျေးပြီး ကူညီသူများ အများအပြားပင်ရှိနေသည်။\n. ကော်ဖီ လက်ဖက်ရည် မုန့်များ ပင် တိုက်ကျွေးသည်။\nအမှားဖြစ်မည် ကို စိုးရိမ်ပူပန်နေ၍ မည်သို့ စား၍ဝင်မည်နည်း။\nသို့ရာတွင် စနစ်တကျ စီစဉ်ထားမှုများကို မြင်ရတော့ စိတ်နဲနဲအေးသွား၏။\nသို့ရာတွင် သံသယစိတ်ဖြင့်တော့ အထပ်ထပ်စစ်မိသေးသည်။\n. သူငယ်ချင်း တစ်ယောက် ပေးသော သတင်းအရမတော့ ဝါရှင်တန်ဒီစီ မှာ မုန့်ဟင်းခါး ကို အကြော်နှင့်တောင် ကျွေးသည်ဆို၏။\nဒီမှာ လူတွေ အများကြီး ရှိပေမဲ့ ၆၀၀ လောက် ကဘဲ ဝင်နွဲကြသည်။\n.ပြည်ပနိုင်ငံများထဲ စကာင်္ပူ က ရွှေ နိုင်ငံသားတွေ ရဲ့ နိုင်ငံချစ်စိတ် နဲ့ ညီညွတ်မှု ကတော့ သမိုင်းတွင်ကျန်သွားခဲ့ပြီ ဆိုချင်ပါသည်။\nသူတို့ အတွက် အင်မတန်မှပင် ဂုဏ်ယူလိုက်မိသည်။\nဘာဘဲဖြစ်ဖြစ် မြ သည် လေတိုက်ပွဲ သမား သက်သက် ချည်း မဟုတ်တော့သည်မို့ ကိုယ့်ကျောကိုယ်သပ်ပြီး ပီတိ ဖြစ်နေလေတော့၏။\nရလာဒ်ကတော့ လုပ်ပိုင်ခွင့်ရှိသူတွေထဲ အရှက်အကြောက်တရား၊ ကိုယ်ကျင့်သိက္ခာတရား ကင်းသူ ဘယ်လောက်များလဲ ဆိုသည့်အပေါ်တွင်တည်မှီ သွားပေလိမ့်မည်။\nတကယ်တော့ သံရုံးကလူတွေ အပါအဝင် အစိုးရဝန်ထမ်း အများစု သည် ပင်ကိုယ်စိတ်ခံ ကောင်းကြသည် ဟု ယုံကြည်ပါသည်။\nစနစ်ဆိုးကြီး ထဲ မှာ ကျင်လည်ရချိန် မို့ ဝရုံးသုန်းကား ဖြစ်နေခြင်း ဟုသာ ဆိုတော့မည်။\nယခုချိန်သည် ထို စနစ်ဆိုးကြီး မှ ပြောင်းလဲဖို့ အချိန်ရောက်ပါပြီ။\nတတ်နိုင်သူများ နဲနဲ အားစိုက်တွန်းလိုက်ကြပါ။\nတရားမျှတမှုအတွက် ဝင်ရောက်ပံ့ပိုးပေးသူအားလုံး ကို လှိုက်လှိုက်လှဲလှဲ လေးစားကျေးဇူးတင်ပါသည်။\nDedicated to …. my Dearest Lady and my beloved Country\nမြစပဲရိုး says: .နောက်နေ့မှ ရွာထဲ မှ ချစ်သောသူများ ရဲ့ အိမ်များ ကို ဝင်လည်တော့မည်။\nအခုတော့ မျက်လုံး အတော်စဉ်း နေပြီ။ :-)))\nဇီဇီခင်ဇော် says: ကြာသပတေးနေ့\nစနေ တနင်္ဂနွေ လူအရမ်းများမယ်လို့ သိတာမို့ ပထမနေ့ ကြာသပတေးကတည်းက မဲပေးမယ်လို့စဉ်းစားထားတာ။\nနေကလည်း မကောင်းတာနဲ့ ဆေးခန်းသွားရမဲ့ အတူတူ ဗုဒ္ဓဟူးနေ့ ညကတည်းက ဆေးခန်းသွားပြီး နောက်ရက် အတွက် ဆေးခွင့်တောင်းထားလိုက်တယ်။\nညလယ်လောက်မှ ရုံးအဖွဲ့ရဲ့ ဂရုချက်ထဲကို ခွင့်ယူမဲ့ အကြောင်းပြောပြီးး အိပ်လိုက်ရော။\nမနက်ကျ အစောနိုးနေတာ။ ရုံးက ၉နာရီခွဲမှ ဖွင့်မှာပဲပေါ့။\n၁၀နာရီလောက်သွားရင် အတော်ပဲဆိုပြီး စဉ်းစားထားတာ။\nတက်ဆီလေးနဲ့ သွား မဲပေးး တက်ဆီလေးနဲ့ ပြန်မယ် ဆိုပြီး တက်ဆီသမားကို စောင့်ခိုင်းအူးမယ် တောင် စဉ်းစားထားတာ။ စလုံး မဲပေးတာကလည်း ၁၅ မိနစ်လောက်ကြာတာပဲ မြင်ဖူးထားတာကိုးး\nအာ့နဲ့ တို့ဟူးသုပ် တစ်ပွဲစားပြီး ယတြာ အစိမ်းဝမ်းဆက်ကြီးနဲ့ ဓာတ်သေရိုက်တင်လိုက်သေးတယ်။ :P :P\nတင်ပြီးတော့မှ ပေ့(ချ) တွေက တက်လာတဲ့ လူတန်းရှည်ကြီးမြင်တော့မှ မဖြစ်ချေဘူးဆိုပြီး အင်္ကျီ ဘောင်းဘီ ပြန်လဲ ပြီး တက်ဆီ နဲ့ ဂိုးရတယ်။\nလမ်းမှာ မုန့်တွေ ရေတွေ ဝင်ဝယ်ရတယ်။\nဟိုကိုရောက်တော့ လူတန်းက ၁ ပြလောက်ရှိပြီ။ လူတန်း အဆုံးထိ တက်ဆီနဲ့ သွားပြီး ရပ်ခိုင်းရတယ်။\nပြီးတော့ ကွကိုယ် မုန့်ထုတ်လေး ကိုင်ပြီး ဝင်စီ တာပေါ့။ ဟိ။ :P\nခနကြာတော့ အသိ အကို လင်မယား လာတာနဲ့ တူတူစီရင်း စကားများရင်း အစားစားရင်း ဓာတ်ပုံရိုက်ရင်းပေါ့။\nဗော်လန်တီယာတွေ တော်ကြသလားမမေးနဲ့ ။\nရေဘူး၊ မုန့်၊ ထမင်း၊ စတာတွေပါ စီစဉ်ပြီး လူတန်းတောက်လျှောက် လိုက်မေးတာ။ အမှိုက်အိတ်ကိုင်ပြီး အမှိုက်လိုက်စုတာက တစ်ဖွဲ့ ရှိတယ်။\nစီတဲ့သူ အချင်းချင်းလည်း အခုမှ တွေ့ဖူးပေမဲ့ မုန့်တွေ လဲစား စကားတွေ ပြော၊ အသိတွေ ဖလှယ်ကြနဲ့ ပျော်စရာကြီးး\nထီးတို့ ဦးထုတ်တို့ ထိုင်အခင်းတို့ လိုပါတယ်။\nတစ်ချို့ဆို လက်ဖက် တစ်ဇလုံကြီးသုပ်လာခဲ့ကြသေးး\nအရင် မဲပေးပြီးသူတွေကလည်း မပြန်သေးပဲ အတွေ့အကြုံတွေ လိုက်ရှင်းပြ။\nမသိတာမေး၊ မရှင်းတာ ပြန်မေးနဲ့ တန်းစီတာက တစ်ရွေ့ရွေ့တိုးသွားတာပဲ။\nသံရုံးရှိတဲ့ လမ်းကို စ ဝင်တော့မှ ဘောလပင်လေးပါတာ စစ်အူးမှ လို့ ထုတ်ခြစ်တော့ မင်က မထွက်။\nအဲဒါနဲ့ ဟိုညီမလေးနဲ့ အတူ တန်ဂလင်မောထဲ ဘောပင် အရှာထွက်ရတယ်။\nအဖြူတွေ ဈေးဝယ်များတဲ့ ရှော့ပင်းစင်တာမို့ဘောလပင် တစ်ချောင်းရဖို့ အတော်ရှာရတယ်။\nဝယ်ပြီးလို့ အပေါ်ရောက်မှ Erasble Pen ဆိုလို့ ပြန်လဲရလို့ ၂ ခါမော။\nပြန်ရောက်ပြီး တန်းစီတော့ ကိုယ့်ရှေ့မှာ ကလေး ကိုယ်စီလေးတွေနဲ့ အစောပြန်ထွက်လာသူတွေ မြင်တော့ ဘေးက လင်မယားက ကလေးလေး မခေါ်ခဲ့မိလေခြင်းဆိုပြီး တောက်တခေါက်ခေါက်။\nဟိ။ ကိုယ်ကတော့ ခေါင်းအုံး အသေးလေး ဗိုက်ထဲ မထည့်ခဲ့မိလေခြင်း ဆိုပြီး နောင်တတွေရ။ :P :P\nသံရုံးဂိတ်ကို ရောက်ခါနီးတော့မှ ကဖျာ စတေးတပ်တွေ့တော့ သူက အဝေးကြီးလိုသေးတယ် ဆိုပြီး မုန့်သွားပေးတော့ ဘလော့ဂါပီပီ အိုင်ပက် မျက်နှာအပ်လို့။\nသွားတို့တော့မှ အံ့ဩသွားတယ်။ ဟိ။\nအာ့နဲ့ မုန့်ပေးပြီး အမြန်ပြန်လာတော့ ဓာတ်ပုံတွဲရိုက်မို့ မေ့ခဲ့ရော။\nပြန်ရောက်တော့ ဟိုမှာ အထုတ်တွေ စစ်နေပြီ။\nမုန့်မသယ်ရဆိုလို့ လက်ကျန်မုန့်တွေ အမြန်ဝေပြီး သံရုံးဝင်းထဲကို ဝင်စီကြရော။\nတိုင်းရင်းသား ကောင်တာတွေက လူနည်းတာမို့ မြန်တယ်။\nရန်ကုန်တိုင်းက ကောင်တာများတာမို့ မြန်တယ်။\nကိုယ်တို့ မန်းလေးတိုင်း ကောင်တာ က တစ်ခုတည်းမှာ ကိုယ့်တို့ အလှည့်ရောက်မှ တစ် နေရော။\nတစ်နာရီလောက် စောင့်ရတော့ ၅ နာရီနီးပါး မထိုင်ခဲ့ရတဲ့ ဒေါက်မြင့်နဲ့ ရပ်လိုက် လျှောက်လိုက်လုပ်ခဲ့မိတဲ့ ခင်ဇော် မရတော့။ :3\nတမံသလင်းပေါ် အားရပါးရထိုင်ချပြီး ဖုန်းလေး သုံးရင်း စောင့်နေလိုက်တော့တယ်။\nPower Bank မပါတာမို့ ချွေတာချင်သော်လည်း စံနစ်မကျတဲ့သံရုံးအလုပ်လုပ်ပုံကို ဒေါသမဖြစ်ချင်တော့တာနဲ့ ဖုန်းထဲ စိတ်ပြောင်းထားလိုက်တော့တယ်။\nကွန်ပလိန်းလည်း မတက်ချင်တော့။ မဲပေးရဖို့ သာ အရေးကြီးတယ် ဆိုတဲ့ စိတ်ထားလိုက်တော့တယ်။\nစံနစ်တကျကူညီနိုင်သူတွေ က ကမ်းလှမ်းထားတာလည်း လက်မခံသေးဆိုတော့ အတော်ရင်လေးပါတယ်။ ……………\nကိုယ်ကတော့ ကိုယ့် နာမည်ပါတဲ့ စာမျက်နှာလည်း မှတ်ထားတယ်။ ရပ်ကွက် နယ်မြေလည်း ချက်ချင်းပြောနိုင်တယ်ဆိုတော့ ကောင်တာမှာ သူတို့ဟာသူတို့ ရှာချိန်မှ အပ ကိုယ့်အတွက် မစောင့်ရအောင် ပြင်ဆင်သွားလိုက်တယ်။ ……….\nမဲစာရွက် ၂ ရွက်လုံးကို ကျောဘက်မှာ ရွေးကော် တံဆိပ်တုံးနဲ့ လက်မှတ်ပါမပါ စစ်လိုက်တယ်။\nမဲ သုံးရွက် ထုတ်ပြီးတော့ ကိုယ်ကလည်း ထုတ်ပြီး ကြောင်း လက်မှတ်ထိုး….\nကောင်တာက မဲရုံမှူးလက်မှတ်ထိုးပြီး ပြီဆိုတော့ အခန်းထဲဝင်ပြီး ခွပ်ဒေါင်းနဲ့ ကြယ်ဖြူကြီးဘေးမှာ အမှန်ခြစ်တော့တာပေါ့။\nပြီးတော့ စာအိတ်နဲ့မဲစာရွက်တွေ ကို သေးအောင် ခေါက် (ကော်ထိမစိုးလို့)\nစာရွက် တွေကို ကိုက်အောင်ထည့်ပြီး ကော်ကို စာအိတ်အဖုံးပေါ်မှာ မသုတ်ဘူး။\nစာအိတ်ကိုယ်ထည်မှာ သုတ်ပြီး ပိတ်တယ်။\nပြီးတော့ ပုံး ၃ ပုံးထဲကို မမှားအောင် လိုက်ထည့်ပြီး တာဝန်ကျေပြီဆိုတဲ့စိတ်နဲ့ထွက်လာတယ်။\nအပြင်ရောက်တော့ On-Gournd Survey အဖွဲ့ကို စာရင်းသွားပေးတယ်။\nမြန်မာသံရုံးကို မယုံလို့ လိမ်ခဲ့ရင် သက်သေရအောင် ကောက်ထားတာပါ။\n၉၉ ရာနှုန်းကတော့ နီရဲလို့။\nကိုယ်ပိုင်သက်သေလည်း ရှိပါသေးတယ်။ ဟိဟိ။\nပြီးတော့ လမ်းထိပ်တွေ့တဲ့ တက်ဆီ စီးပြန်လာလိုက်တယ်။\nသူကပြောသေးး ဒီ နေ့ လိုက်ပို့သမျှ လေဒီကို ဗုတ်မယ်ချည်းပဲတဲ့။ ပြောင်းလဲချိန်တန်ပြီလေ။\nမြစပဲရိုး says: အရီးလဲ မဲ ထည့်ချိန် သတိထားဖို့ အချက်လေး တွေ ရေးတင်ဦးမယ် စိတ်ကူးတယ်။\nမခက်တာ ကို ခက် အောင် လုပ်ပေးနိုင်တဲ့ စိတ်ကူးများ ကို ချီးကျူးပါရဲ့။\nဇီဇီခင်ဇော် says: ကြိုတင်မဲပေးဖို့ စစ်ရန် (၈) ချက်\n(လွတ်လပ်စွာရှယ်နိုင်သည်။ စာရွက်ကူးပြီး တန်းစီလူတန်းမှာ ဝေဖို့စီစဉ်ထားသည်)\n၁) မဲ စာရွက် ၃ ခု ဖြစ်လား စစ်\n– တိုင်းရင်းသားကိုယ်စားလှယ်ပါတဲ့ မဲဆန္ဒနယ်တွေအတွက်ဆို ၄ ခုပြည့်လစား စစ်\n၂) မဲစာရွက် နောက်ကျောမှာ ရွေးကော် တံဆိပ်တုံး နဲ့ လက်မှတ်ပါစစ်\n၄) စွန်းရာ ခြစ်ရာ မှတ်ရာ ပါရင် ပြန်လဲဖို့စစ်\n၄) စာအိတ်ပေါ်မှာ ကိုယ့်ရပ်ကွက်မြို့နယ်အမှန်လားစစ်\n၅) ကိုယ် မဲပေးချင်တဲ့ ပါတီလိုဂို ပါလားစစ်\n၆) အမှန်ခြစ်ကို အမြီးမကောက်ပဲ ခြစ်ပြီးရင် (မဲပေးပြီးရင်) စာအိတ်နဲ့ စာရွက် တိုက်စစ်\n၇) စာရွက်ကို အတွင်းသေချာအောင်ခေါက်ထည့် ပြီး စာအိတ်ကို သေချာပိတ်မိလားစစ်\n၈) စာအိတ်ပေါ်က လွှတ်တော်နာမည်နဲမဲပုံးပေါ်က လွှတ်တော် နာမည် တူအောင် စစ်ပြီးမှ မဲထည့်\nNote: မဲပေးးပြီးး ပြန်ထွက်ရင် on ground survey ရှိတယ်.. သွားး သတင်းးပေးးထားးနော်.. မလိမ်တာ သေချာအောင် စုဆောင်းးနေတဲ့ ဒေတာတွေပါ..\nအဲ ဒါ ကို word နဲ့ ပြင်ပြီးး စာရွက်ထုတ်ပြီးး လိုက်ဝေထားးတာ..\nသူတို့ က ပယ်မဲ များးချင်တာကိုးး\nကိုယ့် မဲ ကို မပယ်နိုင်အောင် ပေးးဖို့ ကြိုးးစားးရတယ် ..\nAlinsett @ Maung Thura says: ရလာဒ်ကတော့ လုပ်ပိုင်ခွင့်ရှိသူတွေထဲ အရှက်အကြောက်တရား၊ ကိုယ်ကျင့်သိက္ခာတရား ကင်းသူ ဘယ်လောက်များလဲ ဆိုသည့်အပေါ်တွင်တည်မှီ သွားပေလိမ့်မည်။\nမှန်သည်… တိန် တိန်… —————–\nတကယ်တော့ သံရုံးကလူတွေ အပါအဝင် အစိုးရဝန်ထမ်း အများစုသည်\nပင်ကိုယ်စိတ်ခံ ကောင်းကြသည် ဟု ယုံကြည်….. အဲ….အင်း… ဟိုလေ….\nအင်းပေ့ါဗျာ… အဲပေါ့ဗျာ… ယုံကြည်ရမလိုလို…. မယုံကြည်ရတော့ဘူးလိုလို… ပေါ့ဗျာ…\nမြစပဲရိုး says: နေရာတိုင်း မှာ လူတိုင်း အားလုံးကောင်းဖို့ မျှော်လင့်လို့ မရပါ ဆက်ဆက်ရေ။\nဒါပေမဲ့ စနိုးဘော လိုပေါ့။ကောင်းတာလေးတွေ မြင်လာချိန် ဆင့်ဆင့်ပြီး ပွါးနိုင်မှာပါ။\nတကယ်တော့ အများစု ဆိုတာ အလယ်က ခွ နေသူများတာပါ မဟုတ်လား။ :-))\nဦးကြောင်ကြီး says:ူလုဘောင်တစ် ပါတီကို မေးပေးဂဲ့တာလျား .. ဒါမှ ကြောင်က္ခမြ….\nမြစပဲရိုး says: အကယ်၍\nဒီချုပ် အစိုးရဖွဲ့နိုင်ပြီး အားကြီးပါတီ ဖြစ်လာလျှင်\nကိုမိုးသီး သည် ချစ်သော ကြောင်ကြောင် ဖြစ်နေလျှင်\nလူ့ဘောင်သစ် ကို ကိုမိုးသီး ပြန်ပြီး ခေါင်းဆောင်နိုင်ခဲ့ပြီး ဒီချုပ် ရဲ့ အတိုက်အခံကောင်း ဖြစ်ခဲ့လျှင်\n၂၀၂၀ မှာ ရွေးကောက်ပွဲ ဝင်ခဲ့လျှင်\npooch says: ဒီမှာတော့ ဘယ်လိုလာအုန်းမယ်မသိ ညစ်နည်းတွေလည်း စုံနေပါပြီ ဘယ်အချိန်မှ အသိတရားရမယ်မသိဘူး အရီးကတော့ တာဝန်ကျေပြီပေါ့\nမြစပဲရိုး says: ရှက်တတ် လာကြပါစေလို့ဘဲ ဆုတောင်းတော့တယ် ပုခ်ျရေ။\nကထူးဆန်း says: ခိ .. အရီးမို့ ဒီဆု တောင်းတယ် .. မပြည့်နိုင်တာ ကြီး ..\nသူတို့သာ ရှက်တတ်ရင် အရီး မြန်မာပြည် ပြန်ရောက်နေတာ ကြာပြီ …\nမြစပဲရိုး says: ကထူးဆန်း ပြောလိုက်တဲ့ စကားက အတော်လေး ခရီး ရောက် သဗျို့။ :-))\nတကယ်လို့ လွန်ခဲ့တဲ့ ၂၅ နှစ်လောက်က သာ သူတို့ မှာ အရှက်အကြောက်တရား ရှိခဲ့ရင် ကျွန်မ တို့ အများစု အပြင် ရောက်မှာမဟုတ်ဘူး။\nဒီလို အွန်လိုင်း ထဲ မှာလဲ စကားတွေ ပြောနေတော့မှာမဟုတ်ဘူး။\nဒီ အထဲ က လူတွေ နဲ့ လဲ တွေ့တော့မှာမဟုတ်ဘူး။\nဒါပေမဲ့ အတိတ်က ရေစက်ကြောင့် ဒီလူ ဒီလူ တွေ ဟာ သိကျွမ်း ပြီး တွေ့ဆုံရမဲ့ အကြောင်းပါရင် တော့ တစ်မျိုးဖြစ်မှာ ရှင့်။\nဥပမာ – ကထူးဆန်း ရဲ့ အင်တာနေရှင်ရှယ် ဘိဇနက် ကြီး ရဲ့ meeting ခန်းထဲ မှာ ကျွန်မတို့ နှစ်ယောက် လက်ဆွဲ နှုတ်ဆက်ပြီး အလုပ်လုပ်နေနိုင် တာ လဲ ဖြစ်နိုင်ပါ့။\n.နော။ Back to the Future ရုပ်ရှင်ထဲ မှာ Marty and Doc တို့ နှစ်ယောက် အနာဂါတ် (လက်ရှိ + နှစ် ၃၀) ကို ရောက်ဖို့ အချိန် ကို set လုပ်တော့ Oct – 21 – 2015 လို့ set လုပ်ခဲ့တဲ့ နေ့ – ဒီနေ့ပါဘဲ။\nကျွန်မတို့ လဲ နောက် ၃၀ ဆို လောကထဲ ရှိတောင် ရှိပါတော့ မလားဘဲ။ မရှိဖို့ များမှာပါ။\n.လောလောဆယ်တော့ နောက် ၃ နှစ် လောက် ကို မှန်းကြည့် နေတာတောင် မရေရာနိုင်တဲ့ ဘဝ တွေပါဘဲ။ Was this answer helpful?LikeDislike 11642\nကိုပေါက်(မန္တလေး) says: ကျနော်တို့ ကျယ်ခေါင်ရုံးမှာရှိတဲ့ကလေးတွေတော့\nMa Ma says: လူတစ်ယောက်အတွက် လူတိုင်းနဲ့အညီတန်းတူအခွင့်အရေးရတဲ့အချိန်မှာ ကိုယ့်တန်ဖိုး ကိုယ်သိပြီး မနက်အစောကြီး သွားထည့်မယ်။ Log in to Reply\tWas this answer helpful?LikeDislike 8068\nမြစပဲရိုး says: ကပေါက်ကြီး နဲ့ ချစ်မမ\nစည်းလုံးခြင်း အတွက် သီချင်းတစ်ပုဒ် ရှိနေမယ်။ :-)))\nkai says: It is enough that the people know there was an election. The people who cast the votes decide nothing. The people who count the votes decide everything. – Joseph Stalin\nမြစပဲရိုး says: Stalinism ….. lol:-)))\nkai says: “Political power grows out of the barrel ofagun.” – Mao Tse Tung Log in to Reply\tWas this answer helpful?LikeDislike 8068\nမြစပဲရိုး says: .မော်စီတုန်းနီစန် …. lol:-)))\nuncle gyi says: သူတို့ရှက်တတ်ရင်\nမြစပဲရိုး says: အခု ရှက်တတ်ဖို့ အချိန်တန်ပါပြီ အန်ကယ်ကြီး ရယ်။\n.တော်ချိန်မှာ မတော်နိုင်ရင် အဆိုးဘဲ ဖြစ်လိမ့်မယ်။